Oficiālais Vēstnesis L 177 , 04/08/1972 Lpp. 0001 - 0002

Speciālizdevums somu valodā: Nodaļa 3 Sējums 4 Lpp. 0232

Speciālizdevums dāņu valodā: Sērija I Nodaļa 1972(III) Lpp. 0788

Speciālizdevums zviedru valodā: Nodaļa 3 Sējums 4 Lpp. 0232

Speciālizdevums angļu valodā: Sērija I Nodaļa 1972(III) Lpp. 0827

Speciālizdevums grieķu valodā Nodaļa 03 Sējums 8 Lpp. 0096

Speciālizdevums spāņu valodā: Nodaļa 03 Sējums 6 Lpp. 0057

Speciālizdevums portugāļu valodā Nodaļa 03 Sējums 6 Lpp. 0057



Padomes Regula (EEK) Nr. 1674/72 (1972. gada 2. augusts), kas paredz vispārīgus noteikumus atbalsta par sēklām piešķiršanai un finansēšanai EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 26. oktobra Regulu (EEK) Nr. 2358/71 [1] par sēklu tirgus kopīgo organizāciju, un jo īpaši tās 3. panta 4. punktu, ņemot vērā Padomes 1970. gada 21. aprīļa Regulu Nr. 729/70 [2] par kopējās lauksaimniecības politikas finansēšanu un jo īpaši tās 3. panta 2. punktu, ņemot vērā Komisijas priekšlikumu, tā kā Regulas (EEK) Nr. 2358/71 3. pants paredz iespēju piešķirt atbalstu par zināmu sēklu audzēšanu, un tā kā būtu jāpieņem vispārīgi noteikumi par šā noteikuma īstenošanu; tā kā atbalstu drīkst piešķirt tikai par pamata sēklu vai sertificētu sēklu audzēšanu, un tā kā šie produkti būtu skaidri jādefinē; tā kā, lai padarītu iespējamu uzraudzību, pamata sēklas un sertificētas sēklas jāaudzē saskaņā ar pienācīgi reģistrētiem audzēšanas līgumiem, un tā kā sēklu saimniecībām un selekcionāriem jābūt oficiāli apstiprinātiem un reģistrētiem; tā kā administratīvu iemeslu dēļ atbalstu katrā dalībvalstī vajadzētu piešķirt tikai par tās valsts teritorijā ievāktiem produktiem; tā kā, lai atbalsta sistēma darbotos pienācīgi, ir vajadzīga uzraudzības sistēma, lai nodrošinātu atbalsta piešķiršanu tikai par tiem produktiem, kuri uz to var pretendēt; tā kā šāds atbalsts ietver izdevumus; tā kā saskaņā ar Regulas (EEK) Nr. 2358/71 14. pantu noteikumi, kas attiecas uz kopējās lauksaimniecības politikas finansēšanu, attiecas uz šo atbalstu; tā kā tādēļ būtu jāprecizē, ka uz attiecīgā atbalsta finansēšanu attiecas Regulas (EEK) Nr. 729/70 3. pants, IR PIEŅĒMUSI ŠO REGULU. 1. pants 1. Saskaņā ar Regulas (EEK) Nr. 2358/71 3. pantu noteikto atbalstu piešķir, kā precizēts turpmākajos pantos, attiecībā uz pamata sēklām un sertificētām sēklām: - kā noteikts Padomes 1966. gada 14. jūnija Direktīvā [3] par lopbarības augu sēklu laišanu tirgū, kurā jaunākie grozījumi izdarīti ar 1971. gada 30. marta Direktīvu [4]; - kas atbilst minētajās direktīvās noteiktajiem standartiem un nosacījumiem un - kas ir oficiāli sertificētas. 2. No 1973. gada 1. februāra kā pārejas pasākumu jaunām dalībvalstīm atbalstu piešķirs arī par pamata sēklu un sertificētu sēklu, uz ko attiecas Padomes Lēmums par līdzvērtību. 2. pants Sēklas jāaudzē: a) vai nu saskaņā ar audzēšanas līgumu, ko noslēgusi sēklu saimniecība vai selekcionārs un sēklu audzētājs; b) vai arī tieši sēklu saimniecībai vai selekcionāram; šāda produkcija jāapstiprina ar audzēšanas deklarāciju. 3. pants 2. pantā minētajām sēklu saimniecībām un selekcionāriem jābūt dalībvalstu apstiprinātiem vai reģistrētiem. Dalībvalsts apstiprinājums vai reģistrācija ir derīga visā Kopienā. 4. pants Katra dalībvalsts piešķir atbalstu tikai par tās teritorijā novāktajām sēklām kalendāra gadā, kurā sākas tirgus gads, par kuru noteikts atbalsts. Atbalstu piešķir visiem sēklu audzētājiem saskaņā ar nosacījumiem, kuri nodrošina vienlīdzīgu attieksmi pret saņēmējiem, neatkarīgi no to uzņēmējdarbības vietas Kopienā. 5. pants Dalībvalstis ievieš administratīvās uzraudzības sistēmu, lai nodrošinātu, ka tiek izpildīti nosacījumi, ko prasa atbalsta piešķiršana; tās jo īpaši nodrošina, lai 2. pantā minētie līgumi un deklarācijas tiktu reģistrēti. 6. pants 1. Uz Regulas (EEK) Nr. 2358/71 3. pantā minēto atbalstu attiecas Regulas (EEK) Nr. 729/70 3. panta 1. punktā ietvertā intervences definīcija. 2. Izdevumi, ko rada 1. punktā minētais atbalsts, ir vienādi ar summām, ko maksā saskaņā ar Regulas (EEK) Nr. 2358/71 3. pantu un noteikumiem, kas pieņemti, ievērojot šo pantu. 7. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 1972. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1972. gada 1. jūlijā Padomes vārdā — priekšsēdētājs T. Westerterp [1] OV L 246, 5.11.1971., 1. lpp. [2] OV L 94, 28.4.1970., 13. lpp. [3] OV 125, 11.7.1966., 2298./66. lpp. (66./403.). [4] OV L 87, 17.4.1971., 24. lpp. (71./162.) --------------------------------------------------